stanford-oval/wikipedia huggingface dataset:
עובדות לא חשובות
הערות שוליים

1 2 3   עובדות לא חשובות, ברשת החברתית פייסבוק, מידע על קבוצת "עובדות לא חשובות"
↑   עובדות לא חשובות, ברשת החברתית פייסבוק, רשימת משתמשים
1 2 3  הגר בוחבוט, 7 עובדות לא חשובות על קבוצת הפייסבוק שכולם מכורים אליה, באתר ynet, 30 בינואר 2017
1 2   רותה קופפר, אמ;לק: עובדות מרגשות, באתר TheMarker‏, 5 במרץ 2017
↑   מנהלי על"ח, ברשת החברתית פייסבוק
↑  סער ברעם, הכללים ליצור קבוצה איכותית מהרגע הראשון
↑  אביתר אדרי, מוניטיזציה: כיצד תהפכו את הקבוצה שלכם לרווחית?, Fuzz New Media,‏ 8 בפברואר 2019
↑  עובדות (לא) חשובות: על זרות ואחרות בחברה הישראלית - זווית אחרת, זווית אחרת
↑   עובדות לא חשובות בספורט, ברשת החברתית פייסבוק
↑  אור ריטר, ‏הקשר של שייע לניימאר: "עובדות לא חשובות", באתר ערוץ הספורט, 4 באוגוסט 2017
↑   עובדות לא חשובות בתנך, ברשת החברתית פייסבוק
↑   עובדות לא חשובות בפסיכולוגיה, ברשת החברתית פייסבוק
↑   עובדות לא חשובות - סדרות וסרטים, ברשת החברתית פייסבוק
↑   עובדות לא חשובות על סלבס, ברשת החברתית פייסבוק
↑  דור בביוף, ‏עובדות לא חשובות על סלבס, באתר ‏מאקו‏, 5 באפריל 2018
↑   עובדות לא נכונות, ברשת החברתית פייסבוק
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עובדות לא חשובות".
עונת 2012/2013 בליגה האדריאטית

| --- | --- |

 תאריך התחלה:  19 בספטמבר 2012
 תאריך סיום:  27 באפריל 2013
 מספר משתתפות:  14
 מארחת:  פיינל פור - היכל ספורט לקטשי, לקטשי (בוסניה והרצגובינה)
 זוכה:  סרביה פרטיזן בלגרד
 מספר משחקים:  185
 השחקן המצטיין:  סלובניה אלכסנדר צ'פין, רדניצ'קי קרגוייבץ
 מלך הסלים:  סלובניה אלכסנדר צ'פין, רדניצ'קי קרגוייבץ  17.48 למשחק
 מלך הריבאונדים:  סרביה בוריס סבוביץ', הכוכב האדום בלגרד  8.29 למשחק
 מלך האסיסטים:  סלובניה אלכסנדר צ'פין, רדניצ'קי קרגוייבץ  5.09 למשחק
 → 2011/20122013/2014 ←
 
עונת 2012/2013 בליגה האדריאטית הייתה העונה ה-12 של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 2 קבוצות, קרואטיה - 4 קבוצות, בוסניה והרצגובינה - 2 קבוצות, סרביה - 3 קבוצות, מונטנגרו - קבוצה בודדת, מקדוניה - קבוצה בודדת בנוסף לכך להשתתף בעונה זו הוזמנה קבוצה מהונגריה.
המשחק הראשון התקיים ב-29 בספטמבר 2012 ותחרות הסתיימה ב-27 באפריל 2013. בתחרות השתתפו 14 קבוצות.
התחרות כללה העונה הסדירה (26 סיבובים) ושלב הפיינל פור.
העונה הסתיימה בניצחון של פרטיזן בלגרד מסרביה, בפעם השישית בתולדות המועדון.
טבלת הליגה

| מיקום | קבוצה | משחקים | ניצחונות | הפסדים | סלי זכות | סלי חובה | הפרש סלים | נקודות |
| --- | --- | --- | --- | --- | --- | --- | --- | --- |
| 1 | בוסניה והרצגובינה איגוקאה | 26 | 20 | 6 | 2013 | 1857 | 156 | 46 |
| 2 | סרביה הכוכב האדום בלגרד | 26 | 18 | 8 | 2097 | 1889 | 208 | 44 |
| 3 | סרביה רדניצ'קי קרגוייבץ | 26 | 17 | 9 | 2102 | 1978 | 124 | 43 |
| 4 | סרביה פרטיזן בלגרד | 26 | 16 | 10 | 1905 | 1832 | 73 | 42 |
| 5 | מונטנגרו בודוצ'נוסט | 26 | 16 | 10 | 1864 | 1774 | 90 | 42 |
| 6 | קרואטיה צדביטה זאגרב | 26 | 15 | 11 | 1935 | 1907 | 28 | 41 |
| 7 | מקדוניה מזט סקופיה | 26 | 14 | 12 | 1933 | 1931 | 2 | 40 |
| 8 | סלובניה יוניון אולימפיה | 26 | 13 | 13 | 1984 | 1976 | 8 | 39 |
| 9 | סלובניה קרקה | 26 | 9 | 17 | 1779 | 1906 | 127- | 35 |
| 10 | בוסניה והרצגובינה שירוקי | 26 | 9 | 17 | 1940 | 1996 | 56- | 35 |
| 11 | קרואטיה ציבונה זאגרב | 26 | 9 | 17 | 2013 | 2031 | 18- | 35 |
| 12 | קרואטיה זאדאר | 26 | 9 | 17 | 1928 | 2022 | 94- | 35 |
| 13 | הונגריה סולנוקי אולאי | 26 | 9 | 17 | 1878 | 2085 | 207- | 35 |
| 14 | קרואטיה ספליט | 26 | 8 | 18 | 1808 | 1995 | 187- | 34 |

↑  לא השתתפה בליגה בעונת 2013/2014
פיינל פור

המשחקים נערכו בהיכל ספורט לקטשי, לקטשי (בוסניה והרצגובינה)
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | חצי גמר | חצי גמר |  |  | גמר | גמר |

|  | 25 באפריל | 25 באפריל |  |  |  |  |
|  |  בוסניה והרצגובינה איגוקאה | 57 |   |  |  |  |
|  |  סרביה פרטיזן בלגרד  | 63 |   |  |  |  |
|  |  |  |   |  |  |  |
|  |  |  |   |  | 27 באפריל | 27 באפריל |
|  |  |  |   |  |  סרביה פרטיזן בלגרד | 71 |
|  |  |  |   |   |  סרביה הכוכב האדום בלגרד | 63 |
|  |  |  |   |   |  |  |
|  | 25 באפריל | 25 באפריל |   |   |  |  |
|  |  סרביה הכוכב האדום בלגרד | 79 |   |   |  |  |
|  |  סרביה רדניצ'קי קרגוייבץ | 78 |   |   |  |  |
סלאפינג

פלי מנגן בגיטרה בס בטכניקת הסלאפינג
סלאפינג (באנגלית: Slapping) היא טכניקה מוזיקלית להפיק צלילי הקשה-מלודי על כלי מיתר. הטכניקה משמשת בעיקר בסיסטים, הן בנגינה בקונטרבס והן בגיטרה בס. טכניקת הסלאפינג כרוכה בשימוש בקצה מפרק האצבע, היכן שהוא גרמי במיוחד, כדי להכות במהירות את המיתר. בגיטרות בס, זה נעשה בדרך כלל עם האגודל, בעוד שבקונטרבס ניתן להשתמש בקצה היד או באצבע המורה.
פעמים רבות הטכניקה נעשית בשילוב עם טכניקת הפופינג (Popping) שבה מושכים את המיתר הרחק מגוף הגיטרה ומשחררים אותו במהירות (לרוב בעזרת אצבע המורה או אצבע האמה). בגיטרה בס, שתי הטכניקות משמשות בדרך כלל יחד ולסירוגין, אם כי ניתן להשתמש בשתי הטכניקות בנפרד.
סקירה כללית

טכניקת הסלאפינג בקונטרבס פותחה על ידי בסיסטים בהרכבי ג'אז בניו אורלינס בעשור הראשון של המאה ה-20, ומאוחר יותר התפשטה לז'אנרים אחרים, כולל סווינג, רוקבילי ושאר שלוחותיהן של סגנונות אלה.
בגיטרה בס, הטכניקה זכתה לפופולריות בעקבות נגינתו של לארי גראהם, בסיסט גיטרה בס חשמלית, הידוע בין היתר כבסיסט של להקת סליי אנד דה פמילי סטון מסוף שנות ה-60. הטכניקה התפשטה במהירות לז'אנרים של פאנק ודיסקו.
טכניקת הסלאפינג משתמשת לא רק בסיסטים, היא אומצה גם על ידי גיטרסיטים בסגנון פינגר סטייל. ג'ון לנון השתמש בסלאפינג על הגיטרה שלו בפתיחת השיר "Get Back" כפי שנראה בסרט התיעודי של פיטר ג'קסון "The Beatles: Get Back".
קונטרבס

את טכניקת הסלאפינג בקונטרבס ניתן לתאר כפיתוח של טכניקת הצביטה והרמת המיתר בפיציקטו. צליל ההקשה של הסלאפינג יכול להיות מופק גם על ידי לחיצה על המיתרים עם חלק מהאצבעות או כל האצבעות ביד הפורטת.
בין הנגנים המוקדמים שהשתמשו בטכניקת הסלאפינג בקונטרבס ניתן למנות את ביל ג'ונסון (אנ'), תיאודור "סטיב" בראון (אנ'), וולמן בראוד (אנ'), פופס פוסטר, וצ'סטר זרדיס (אנ').
סלאפינג שימש את מוזיקאיי הסווינג והבוגי-ווגי. הטכניקה הפכה למרכיב חשוב בצורת רוקנרול מוקדמת ששילבה בלוז ומה שנקרא אז מוזיקת hillbilly - סגנון מוזיקלי המכונה כיום רוקבילי. ביל בלאק, שניגן עם אלביס פרסלי וסקוטי מור השתמש בטכניקת הסלאפינג בקונטרבס. הטכניקה שימשה השראה לשיר "Slap That Bass" (אנ') של ג'ורג' ואיירה גרשווין.
הבסיסט הישראלי אבישי כהן ידוע בשילוב טכניקות של סלאפינג והקשה על גוף הקונטרבס בעת נגינת קטעי סולו.
גיטרת בס

בגיטרה בס, סלאפינג מתייחסת בדרך כלל לטכניקת נגינה הנפוצה בפאנק, דיסקו, סול, R&B, ג'אז, קאנטרי, רוק וז'אנרים רבים אחרים. הסגנון גורמת לצליל הבס להישמע יותר כמו כלי הקשה מאשר בפריטה רגילה של תווים עם החלק הרך של אצבעות הידיים, ובדרך כלל הוא גם חזק יותר (אם כי בכלי חשמלי, ניתן לכוונן את עוצמת הקול באמצעות כפתור הווליום וליצור סלאפינג בווליום נמוך). כמו כן, הצליל נשמע בגון (timber) "בהיר" יותר מבפריטה רגילה.
צליל הסלאפינג מגיע משילוב של שני אלמנטים: סלאפינג, הכוללת מכה במיתר עם צד המפרק הנוקשה באמצע האגודל, אזור קשיח יותר מכריות האצבעות; ולאפשר בכוונה למיתר הרוטט לבוא במגע עם הפרטים (אנ') המתכתיים של הגיטרה, להפיק טון או זמזום שבדרך כלל נמנעים ממנו בפריטה רגילה.
הבסיסט יכול לנגן תווים רבים במהירות על ידי סיבוב האמה, סלאפינג ופוינג לסירוגין: במהלך הפופ (משיכת המיתרים), היד מתרחקת מגוף הגיטרה, ומתכוננת לקראת הסלאפינג הבאה. שילוב טכניקות הלאפינג והפופינג משמשות בדרך כלל כדי להגביר את מהירות הנגינה. פעמים רבות הטכניקה משולבת בנגינת תווי רפאים (אנ'), כאשר מיתרי הגיטרה חסומים.
ההמצאה של סלאפינג על בס חשמלי מיוחסת בדרך כלל לבסיסט לארי גראהם. גרהם הצהיר בכמה ראיונות שהוא ניסה לחקות את הסאונד של מערכת תופים לפני שהלהקה שלו מצאה את המתופף שלה. גרהם עצמו מתייחס לטכניקה בתור "'thumpin' and pluckin‏".
גיטרת בס > נגני סלאפינג בס בולטים

כמה נגני בס חשמלי בולטים הידועים בשימוש שלהם בסלאפינג:
לארי גרהם (סליי אנד דה פמילי סטון, Graham Central Station), נחשב לממציא הטכניקה בבס חשמלי.
לואיס ג'ונסון (האחים ג'ונסון, קווינסי ג'ונס, מייקל ג'קסון)
מרקוס מילר (סולו, מיילס דייוויס, דייוויד סנבורן, לותר ואנדרוס, SMV)
ויקטור ווטן (סולו, בלה פלק והפלקטונס, SMV)
סטנלי קלארק (Return to Forever, צ'יק קוריאה, SMV)
נתן איסט (פורפליי, דאפט פאנק)
פלי (רד הוט צ'ילי פפרס)
דרק פורבס (סימפל מיינדס)
מייק גורדון (פיש)
בילי גולד (פיית' נו מור)
לס קלייפול (פריימוס)
מארק קינג (Level 42)
ג'ף ברלין (ביל ברופורד, סולו)
טוני לוין (קינג קרימזון, פיטר גבריאל, ליקוויד טנשן אקספרימנט)
לי רוקר (סטריי קאטס)
רוברט טרוחיו (מטאליקה, Suicidal Tendencies)
רג'ינלד "פילדי" ארוויזו (קורן)
ת'אנדרקאט (קנדריק לאמר, סולו)
יאיא כהן אהרונוב (הדג נחש)
גרסאות שונות

ישנן גרסאות רבות של טכניקת הסלאפינג. בין היתר, ישנם בסיסטים המשתמשים באצבעות אחרות מהאגודל ביד הפורטת, כדי להפיק את צליל טכניקת הסלאפינג.
הבסיסט ויקטור ווטן משתמש בטכניקת סלאפינג כפולה, הכוללת שימוש בשני צידי האגודל עבור כל המיתרים. הוא מבצע את הטכניקה מהר מספיק כדי להפיק את המקבילה הקיצבית של טכניקת הדראם רול (אנ') בתופים.
נגן הרוק המתקדם טוני לוין המציא את "אצבעות הפאנק" (אנ'), זוג מקלות המתחברות לאצבעות הפורטות במיתרים ויוצרות הארכה שלהן, לשם יצירת צליל הדומה להקשה בטכניקת הסלאפינג באגודל בטכניקה המזכירה שימוש במקלות תיפוף.
המוזיקאי היפני מייאבי ידוע ביצירת סגנון סלאפינג ייחודי של נגינה בגיטרות חשמליות. טוסין אבסי, גיטריסט להקת המטאל המתקדם Animals as Leaders, ידוע גם בטכניקות סלאפינג והפופינג בגיטרה חשמלית, שבה הוא משתמש להשפעה מלודית וקצבית כאחד, בעיקר בפריטה על המיתרים הנמוכים של גיטרות בנות 7 או 8 מיתרים המהווים תחליף לשימוש בנגן בס בלהקה.
בתרבות הפופולרית

נעימת הנושא של הסיטקום סיינפלד מורכבת מדגימות מקלדת של סלאפינג בס. הנעימה הושמעה גם בין הסצנות בכל פרק, לעיתים קרובות כדי להדגיש פאנץ' ליין.
הסרט קח את זה כמו גבר משנת 2008 עורך פרודיה על השימוש בסלאפינג בס בסיינפלד כאשר הדמות הראשית, פיטר (בגילומו של ג'ייסון סיגל), מלחין מוזיקה לסדרת טלוויזיה, ומשלב דגימת בס מטופשת לסצנה דרמטית שבה היה צורך במוזיקה "אפלה ומבשרת רעות".
בסיטקום הטלוויזיה כולם שונאים את כריס, נעשה שימוש בדגימה של סלאפינג בס של מרקוס מילר בין הסצנות בכל פרק.
שיר הנושא של סיטקום הטלוויזיה אלף כולל סלאפינג בס.
בגרסה המקורית סדרת הילדים הוולשית סמי הכבאי (1987–1994) נעשה שימוש בסלאפינג בשיר הנושא.
העיבוד המחודש לשיר "The Loco-Motion" בביצוע קיילי מינוג כולל שימוש נרחב בסלאפינג בס.
המערכון "מרתון ת"א 2021" של ניב מג'ר ותומר פישמן כולל סולו בס בטכניקת סלאפינג שנמשך כדקה וחצי, והוקלט על ידי הבסיסט אור לוביאניקר.
הערות שוליים

↑  Woods, Chris (2013). Percussive Acoustic Guitar. Milwaukee, WI: Hal Leonard Corporation. p. 6. ISBN 9781458459640.
1 2  Cary Ginell, Milton Brown and the Founding of Western Swing, University of Illinois Press, 1994, p. 252. מסת"ב 0-252-02041-3 see also: The Jazz Book. Lawrence Hill, 1975, pp. 278–84; The Complete Encyclopedia of Popular Music and Jazz House. 1974. pp. 923–24.
↑  Avishai Cohen - 'Seven Seas' live (Jazz in Marciac, 2014)
↑  "Larry Graham: Trunk of the Funk Tree", Bass Player magazine, April 2007.
↑  Larry Graham: The Origins of Thumping, Plucking… and Bass History באתר No Treble
↑  "Home". larrygraham.com.
↑  "George Johnson". Andresmusictalk.
↑  "Wrasse Records Biography". Wrasse Records. נבדק ב-2 במאי 2014. {{cite web}}:  (עזרה)
↑   מרתון ת"א 2021!!!!!, סרטון בערוץ "ניב מג'ר", באתר יוטיוב, 19 בפברואר 2021
הדגמה של סלאפינג בבס 5 מיתרים (בשילוב נגינת צליל עילי בסיום)
אבישי כהן משלב סלאפינג בנגינתו בקונטרבס עם הקשה על גוף הכלי
הדגמה של סלאפינג בבס 6 מיתרים
דני שניידרמן משלב סלאפינג ופופינג
מארק קינג מ-Level 42 משתמש בטכניקת הסלאפינג בהופעה ב-2017
טוני לוין משתמש ב"אצבעות פאנק" כדי לדמות את טכניקת הסלאפינג
טוסין אבסי, הגיטריסט המוביל של להקת Animals as Leaders משלב סלאפינג בנגינתו בגיטרה חשמלית בת 8 מיתרים
עונת ההוריקנים האטלנטית 2005

עונת ההוריקנים האטלנטית בשנת 2005, שנמשכה מה-1 ביוני עד ל-30 בנובמבר, שברה את כל השיאים מבחינת מספר ההוריקנים ועצמתם. בצפון האוקיינוס האטלנטי היו 28 סופות טרופיות (שיא), 15 מתוכן הוגדרו כהוריקן (שיא) ומתוכם 7 היו בעצמה של קטגוריה 3 ומעלה. בהוריקן וילמה נמדד שקע ברומטרי של 882 מיליבר (שיא) ורוחות בעצמה של 295 קמ"ש. בעונת ההוריקנים כולה נספו 2,280 אנשים (בעיקר בעקבות הוריקן קתרינה והוריקן סטן), ונגרם נזק של כ-120 מיליארד דולר (שיא).
שתי סופות נוצרו בחודש יוני, חמש סופות ביולי, חמש סופות באוגוסט, חמש סופות בספטמבר, שש סופות באוקטובר, שלוש סופות בנובמבר, שתי סופות בדצמבר וסופה אחת בינואר. ארבע סופות הוגדרו כהוריקן בקטגוריה 5, הקטגוריה החזקה ביותר בסולם ספיר-סימפסון.
סופות העונה

| סוג | ממוצע לעונה | שיא ישן  | 2005 |
| --- | --- | --- | --- |
| סופות | 10 | 21 | 28 |
| הוריקנים | 6 | 12 | 15 |
| הוריקנים בדרגה +3 | 2 | 7 | 7 |
| הוריקנים בדרגה +5 | 0.3 | 2 | 4 |
ארלין
ברט
הוריקן סינדי (יולי, 3 הרוגים)
הוריקן דניס (יולי, מעל 70 הרוגים)
הוריקן אמילי (יולי, 14 הרוגים)
פרנקלין
גרט
הארווי
הוריקן איירין (אוגוסט, לא פגעה ביבשה)
חוזה
הוריקן קתרינה (אוגוסט, כ-1,300 הרוגים)
לי
הוריקן מריה (ספטמבר, הרוג אחד)
הוריקן נייט (ספטמבר, לא פגעה ביבשה)
הוריקן אופליה (ספטמבר)
הוריקן פיליפה (ספטמבר, לא פגעה ביבשה)
הוריקן ריטה (ספטמבר, שישה הרוגים)
הוריקן סטן (אוקטובר, כ-1,540 הרוגים)
תמי
הוריקן וינס (אוקטובר)
הוריקן וילמה (אוקטובר, 47 הרוגים)
אלפא
הוריקן בטא (אוקטובר)
גמא
דלתא
הוריקן אפסילון (דצמבר)
זטע
הוריקן דניס
סנונה

לוחיות עשויות כסף וזהב שהוגשו שהוקדשו כנדרים והוגשו כמנחה לאלה סנונה.
סנונה (Senuna) היא אלה מהמיתולוגיה הקלטית שפולחנה היה נפוץ בבריטניה בתקופה הרומית.
קיומה של האלה לא היה ידוע בעת החדשה עד שנת 2002 עת התגלה אתר פולחן בבאלדוק שבהרטפורדשייר על ידי אלן מיק (Alan Meek). שמה הראשון של האלה כפי שנחשף בחפירות ארכאולוגיות זוהה בטעות כ-"סנואה", אולם קריאה חוזרת של החוקרים, שנעזרו בממצאים נוספים שהתגלו בחפירה, העלתה כי השם הנכון הוא "סנונה".
מפסלי האלה שהתגלו ניתן ללמוד כי בעת המפגש בין התרבות הקלטית לבין התרבות הרומית, זוהתה האלה עם האלה מינרווה מהמיתולוגיה הרומית (בדומה לאלה סוליס שפולחנה היה נפוץ בבאת').
פולחן האלה

מממצאים ארכאולוגיים ניתן ללמוד כי פולחן האלה התבצע במעיין אליו נזרקו חפצים פולחניים שהוקרבו לאלה. סביב האגם היו מבני מגורים לעולי הרגל והכוהנים.
כמותם ואיכותם של חפצי הפולחן שנקברו בבאלדוק (ככל הנראה לצורך הגנה עליהם) במהלך המאה השלישית או המאה הרביעית מעידים על כך שמדובר במרכז פולחני גדול.
חפצי הפולחן שהתגלו כללו תכשיטים עשויים זהב ומשובצים אבנים יקרות וחרוזי זכוכית, קמע המתאר אריה דורך על גוגלת שור, וכן פסלים של האלה, המתארים אותה כאישה לבושה גלימה ששערה אסוף. כמו כן התגלו חמש כתובות המוקדשות לאלה והמציינות את שמה.
ממצאים אלה מוצגים כיום בחדר 49 של המוזיאון הבריטי.
ייתכן שמקור שמה של האלה במילה הקלטית הקדומה "seno" - "זקנה". כמו כן ייתכן קשר בין שם האלה לנהר סאונה (שמו הקדום של נהר האלדה של ימינו).
עורק זן

| --- | --- |
 שיוך:  עורק, systemic artery 
 תיאור ב:  האנטומיה של גריי (מהדורה 20) (88) 
 מזהים
 לטינית (TA98):  a. nutriens 
 טרמינולוגיה אנטומיקה:  A12.0.00.004 
 TA2 (2019):  3897 
 FMA:  50779 
 
איור אספקת הדם בעצם. באמצע התמונה נראה העורק הזן לעצם
עורק זן (TA: arteria nutricia) הוא עורק הנותן אספקת דם לעצם. העורק, שלרוב מלווה במהלכו בווריד, נכנס לעצם דרך הנקב הזן, נע באלכסון דרך קליפת העצם ושולח ענפים מעלה ומטה במח העצם, אשר מסתעפים ברקמת פנים העצם (endosteum) לתעלות העצם.
ביד, מקורם של העורקים הזנים של עצם הזרוע הוא בעורק הזרוע העמוק, ומקורותיהם של העורק החישורי הזן והעורק הגומדי הזן הם בעורק החישור ועורק הגומד, בהתאמה. ברגל, מקורם של העורקים הזנים של עצם הירך הוא בעורקים הנוקבים הבאים מעורק הירך העמוק, מקורו של העורק השוקתי הזן הוא בעורק השוקה האחורי ומקורו של העורק השוקיתי הזן הוא בעורק השוקית.
| --- | --- |
בקרת זהויות :  TA98: A12.0.00.004 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
סנוזלן

ילדים בחדר סנוזלן בבלגיה
סְנוּזֶלֶן (Snoezelen) היא שיטת טיפול שהומצאה בהולנד עבור אנשים עם לקויות שונות במערכת העצבים המרכזית, כגון מוגבלות שכלית התפתחותית (פיגור שכלי), דמנסיה, מחלות נפש ותופעות הקשת האוטיסטית. הטיפול נערך בחדר הכולל מזרנים לבנים על הרצפה ועל הקירות, נורות בצבעים מגוונים ומשחקים אשר מגרים את החושים.
הסנוזלן ידוע גם בשם "סביבה רב חושית". השם הוא שילוב של שתי מילים בהולנדית: סנופלן (snuffelen) או באנגלית to sniff - לרחרח; ודוזלן (doezelen) או באנגלית to doze - לנמנם.
הסביבה הרב חושית פותחה בראשית שנות השבעים בהולנד במרכז לליקויים קוגניטיביים דה–הרטנברג, על ידי Ad Verheul ו-Jan Huslegge, כאמצעי להרגעה ולשעות הפנאי. המוסד, הנמצא בצפון הולנד, שימש תחילה בעיקר כמקור הנאה ורגיעה, עד שהופץ הידע עליו והוקמו בו מתקנים נוספים.
פיתוח החדר נוצר בעקבות קשייו של Verheul, מטפל באומנות, ללמד את מטופליו, שיש להם מוגבלות שכלית התפתחותית עמוקה, בשיטות המקובלות. חלקם אף הסתגרו עוד יותר בתוך עצמם.
הוא החל להתבונן במטופליו במצבים אחרים וגילה שבסביבות מסוימות ועם מטפלים מסוימים הם רגועים יותר ואף פיתחו תקשורת. הוא כינה זאת "לשבת במושב האחורי" - לקיחת מרחק מהמטופלים ללא שידול אקטיבי ללמידה, תסייע להם בסופו של דבר לשחרר אנרגיות מיוזמתם ולחקור את סביבתם באופן פעיל.
במסגרת עבודתם במרכז לאנשים עם מוגבלויות החלו החוקרים ללמוד כיצד אנשים מגיבים לסביבתם. הם הציגו ריחות, מוזיקה, מגע וטעם לאנשים שאיתם עבדו במרכז. בנוסף הם ערכו ניסוי ביצירת סביבות פעילות ומרגיעות. דרך המחקר הזה התפתח הסנוזלן.
לאחר תצפיות רבות הסיק Verheul כי הסביבה הפיזית משפיעה על התחושות והמעשים של האדם; והתנהגותו של המטפל מהווה משתנה חשוב, המשפיע על יוזמותיו ופעילותו של המטופל.
הערות שוליים

↑  Long & Haig, 1992,Hulsegge & Verheul, 1987
| --- | --- |
בקרת זהויות :  NLI: 987007572613905171  NKC: ph1044388
עורק התווך

| --- | --- |
 שיוך:  branch of common interosseous artery 
 מזהים
 לטינית (TA98):  a. comitans nervi mediani 
 טרמינולוגיה אנטומיקה:  A12.2.09.049 
 TA2 (2019):  4663 
 FMA:  77142 
 
עוֹרֵק הַתָּוֶךְ (TA: arteria mediana) הוא עורק באמה המסתעף מהעורק הבין-גרמי הקדמי ומספק דם לשרירים שאותם מעצבב עצב התווך באמה. העורק מופיע בכ-8% מבני האדם, אך גם בבני אדם שבהם הוא מופיע, לעיתים הוא מופיע בצד אחד בלבד.
העורק מסתעף מהעורק הבין-גרמי הקדמי ועובר עמוק לחבק השרירים הכופפים (רצועת שורש היד הרוחבית), עד להתמזגותו עם אחת מקשתות כף היד.
| --- | --- |
בקרת זהויות :  TA98: A12.2.09.049 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
עורק יותרת הכליה האמצעי

| --- | --- |
 שיוך:  systemic artery, ישות אנטומית מסוימת 
 תיאור ב:  האנטומיה של גריי (מהדורה 20) (610) 
 מזהים
 לטינית (TA98):  arteria suprarenalis media 
 טרמינולוגיה אנטומיקה:  A12.2.12.074 
 TA2 (2019):  4268 
 FMA:  14754 
 מערכת השפה הרפואית המאוחדת:  C0580877 
 
עורקי הבטן. בגובה עורק מתלה המעי העליון (הרוכב על וריד הכליה השמאלי במרכז התמונה) לערך, יוצאים עורקי יותרת הכליה האמצעיים הימני והשמאלי לעבר בלוטת יותרת הכליה
עוֹרֵק יוֹתֶרֶת הַכִּלְיָה הָאֶמְצָעִי (TA: arteria suprarenalis media), אשר נקרא בעבר עוֹרֵק יוֹתֶרֶת הַכִּלְיָה (arteria suprarenalis), הוא עורק בבטן היוצא מאבי העורקים ומספק את בלוטת יותרת הכליה. העורק יוצא בגובה עורק מתלה המעי העליון, עובר הצדה ומעלה, מעבר לשוקי הסרעפת, לכיוון בלוטת יותרת הכליה, שם הוא משיק עם עורקי יותרת הכליה העליונים ועורק יותרת הכליה התחתון שמקורו בעורק הכליה.
| --- | --- |
בקרת זהויות :  TA98: A12.2.12.074 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
סנובסק (מחוז משנה)

מחוז המשנה סְנוֹבְסְק (באוקראינית: Сновський район) היא מחוז משנה (ראיון) במחוז צ'רניהיב שבצפון אוקראינה. מרכז הראיון ממוקם בעיר סנובסק. כמות האוכלוסין בראיון עומד על 23,904 (נכון לשנת 2016).
בין השנים 1935-2016 מחוז המשנה נקרא שצ'ורס על שם המצביא האוקראיני ניקולאי שצ'ורס. ב-21 במאי 2016 החליטה המועצה העליונה להחזיר את שמה המקורי של העיר, ובעקבות כך גם של מחוז המשנה, עקב החוק האוסר שמות ממוצא קומוניסטי.
הערות שוליים

↑  Про перейменуваннядеяких населених пунктів
עונת 2009/2010 בליגה הלאומית

עונת 2009/2010 בליגה הלאומית הייתה העונה ה-11 של הליגה הלאומית כליגה השנייה בחשיבותה בכדורגל בישראל. הליגה החלה ב-21 באוגוסט 2009 והסתיימה ב-15 במאי 2010.
על ניצחון במשחק הוענקו שלוש נקודות ונקודה בודדת הוענקה על תיקו.
הליגה הוגדלה ל-16 קבוצות שתחילה שיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. לאחר מכך, קוזזו הנקודות שצברו הקבוצות בחצי, והליגה חולקה ל-3 בתים: פלייאוף עליון (6 קבוצות), פלייאוף אמצעי (4 קבוצות) ופלייוף תחתון (6 קבוצות). העונה הסתיימה בניצחון של עירוני קריית שמונה שעלתה לעונת 2010/2011 לליגת העל לצד הפועל אשקלון. הפועל כפר סבא השתתפה במשחק  המבחן נגד הפועל רמת גן ובעקבות הפסד נותרה בליגה השנייה.
הפועל ירושלים והפועל מרמורק ירדו לליגה השלישית. מכבי באר שבע השתתפה במשחק המבחן נגד מכבי השקמה/רמת חן ובעקבות הפסד נותרה בליגה השנייה.
אקקי מיקוצ'דזה (גאורגיה) מעירוני בת ים זכה בתואר מלך השערים של הליגה עם 18 כיבושים.
טבלת הליגה > העונה הסדירה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | עירוני קריית שמונה | 30 | 18 | 8 | 4 | 43 | 20 | 23 | 62 | עלו לפלייאוף עליון |
| 2 | הפועל כפר סבא | 30 | 14 | 9 | 7 | 47 | 37 | 10 | 51 | עלו לפלייאוף עליון |
| 3 | סקציה נס ציונה | 30 | 12 | 10 | 8 | 27 | 19 | 8 | 46 | עלו לפלייאוף עליון |
| 4 | עירוני רמת השרון | 30 | 12 | 10 | 8 | 44 | 27 | 17 | 46 | עלו לפלייאוף עליון |
| 5 | עירוני בת ים | 30 | 13 | 6 | 11 | 35 | 29 | 6 | 45 | עלו לפלייאוף עליון |
| 6 | הפועל אשקלון | 30 | 11 | 11 | 8 | 41 | 35 | 6 | 44 | עלו לפלייאוף עליון |
| 7 | הפועל נצרת עילית | 30 | 10 | 13 | 7 | 34 | 23 | 11 | 43 |  |
| 8 | אחווה עראבה | 30 | 12 | 8 | 10 | 35 | 32 | 3 | 43 |  |
| 9 | הפועל ראשון לציון | 30 | 11 | 7 | 12 | 35 | 28 | 7 | 40 |  |
| 10 | מכבי הרצליה | 30 | 10 | 10 | 10 | 28 | 24 | 4 | 40 |  |
| 11 | הפועל בני לוד | 30 | 9 | 12 | 9 | 31 | 30 | 1 | 39 | פלייאוף התחתון |
| 12 | הכח עמידר רמת גן | 30 | 9 | 11 | 10 | 36 | 39 | 3- | 39 | פלייאוף התחתון |
| 13 | מכבי באר שבע | 30 | 11 | 3 | 16 | 37 | 49 | 12- | 36 | פלייאוף התחתון |
| 14 | בית"ר שמשון תל אביב | 30 | 7 | 12 | 11 | 27 | 42 | 15- | 33 | פלייאוף התחתון |
| 15 | הפועל ירושלים | 30 | 5 | 8 | 17 | 35 | 61 | 26- | 33 | פלייאוף התחתון |
| 16 | הפועל מרמורק | 30 | 2 | 8 | 20 | 19 | 63 | 44- | 14 | פלייאוף התחתון |
1 2  משחק הפעול כפר סבא עם הפועל ראשון לציון הסתיים בתיקו 0:0. לאחר המשחק התברר שהפעול כפר סבא שיתפה כדורגלן לא לגיטימי ולכן לראשון לציון הוענק ניצחון טכני 3:0
1 2  משחק הפעול אשקלון עם עירוני ניר רמת השרון הסתיים בתוצאה 0:2 לטובת אשקלון. לאחר המשחק התברר שהפעול אשקלון שיתפה כדורגלן לא לגיטימי ולכן לעירוני ניר רמת השרון הוענק ניצחון טכני 3:0
↑  משחק אחווה עראבה עם מכבי באר שבע הסתיים בתוצאה 1:1. לאחר המשחק התברר שמכבי באר שבע שיתפה כדורגלן לא לגיטימי ולכן לאחווה עראבה הוענק ניצחון טכני 3:0
↑  תוך הורדת נקודה על חוזים כפולים
טבלת הליגה > פלייאוף העליון

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | עירוני קריית שמונה | 35 | 21 | 9 | 5 | 51 | 22 | 29 | 41 | עלו ליגה |
| 2 | הפועל אשקלון | 35 | 15 | 11 | 9 | 47 | 42 | 5 | 34 | עלו ליגה |
| 3 | הפועל כפר סבא | 35 | 16 | 9 | 10 | 56 | 47 | 9 | 32 | משחקי המבחן (לא עלתה ליגה) |
| 4 | סקציה נס ציונה | 35 | 13 | 15 | 7 | 45 | 29 | 6 | 31 |  |
| 5 | עירוני רמת השרון | 35 | 13 | 11 | 11 | 50 | 37 | 13 | 27 |  |
| 6 | עירוני בת ים | 30 | 13 | 6 | 11 | 35 | 29 | 6 | 45 |  |
| 6 | הפועל אשקלון | 35 | 14 | 7 | 14 | 43 | 41 | 2 | 27 |  |
טבלת הליגה > פלייאוף אמצעי

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 7 | הפועל נצרת עילית | 33 | 12 | 14 | 7 | 38 | 24 | 14 | 29 |  |
| 8 | הפועל ראשון לציון | 33 | 13 | 7 | 13 | 39 | 31 | 8 | 26 |  |
| 9 | אחווה עראבה | 33 | 12 | 9 | 12 | 37 | 37 | 0 | 23 |  |
| 10 | מכבי הרצליה | 33 | 10 | 12 | 11 | 31 | 28 | 3 | 22 |  |
טבלת הליגה > פלייאוף התחתון

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 11 | הכח עמידר רמת גן | 35 | 11 | 14 | 10 | 44 | 42 | 2 | 28 |  |
| 12 | בית"ר שמשון תל אביב | 35 | 10 | 13 | 12 | 31 | 47 | 16- | 27 |  |
| 13 | הפועל בני לוד | 35 | 10 | 15 | 10 | 37 | 34 | 3 | 26 |  |
| 14 | מכבי באר שבע | 35 | 12 | 6 | 17 | 42 | 53 | 11- | 24 | משחקי המבחן (נשארה בליגה) |
| 15 | הפועל ירושלים | 35 | 6 | 11 | 18 | 40 | 66 | 26- | 18 | ירדו ליגה |
| 16 | הפועל מרמורק | 35 | 2 | 9 | 24 | 21 | 72 | 51- | 8 | ירדו ליגה |
משחקי המבחן > משחק המבחן לליגת העל

בסיום העונה התקיים משחק המבחן לליגה הבכירה כשהפועל רמת גן שסיימה במקום ה-14 בליגה הבכירה התמודדה מול הפועל כפר סבא שסיימה במקום השלישי בליגת המשנה. השיטה הייתה משחק אחד שנערך במגרש נייטרלי.
| 0 | 1 | 2 | 3 | 4 |
| --- | --- | --- | --- | --- |
| 22 במאי 2010 | הפועל רמת גן | 1 - 0 | הפועל כפר סבא | אצטדיון הברפלד, ראשון לציון צופים: 4,000 שיפוט: איתן תבריזי |
| 22 במאי 2010 | גולן חרמון  84' | (סיקור) |  | אצטדיון הברפלד, ראשון לציון צופים: 4,000 שיפוט: איתן תבריזי |
תוצאה: הפועל רמת גן ניצחה 1:0 ונשארה בליגת העל עונה נוספת.